সুরমা জাহিদ: উনিও অনেক আনন্দিত। এতই আনন্দিত যে, আসলে একেকজনের একেকরকম, ওনার আনন্দ বা উল্লাস আসলে বাইরে থেকে বোঝা যায় না, বহিঃপ্রকাশ কম, কিন্তু আমার এ অর্জনে, আমি পরিপূর্ণভাবে ওনার আনন্দ দেখতে পেয়েছি, মানে আমি পেয়েছি, আমার পরিবার পেয়েছে, সেটাও কম কথা বলা চুপচাপ মানুষের কাছ থেকে বিরাট একটা পাওয়া। ওনি এতটাই আনন্দিত হয়েছেন যে ওনার আনন্দ দেখে আমি ভড়কে গেছি। আজকেও সকালে বললাম, দুনিয়ার যে যাই বলুক না কেন, তুমি আনন্দিত হয়েছো, তুমি খুশি হয়েছো এটাই আমার সবচেয়ে বড় (পাওয়া)। কারণ, কাজটার দিকে উনিই আমাকে ঠেলে দিয়েছেন। ওনার উৎসাহ ছাড়া এটা হতোই না।